Paddy Ashdown

**Jeremy John Durham Ashdown** (Džeremi Džon Duram Ešdaun) (27. februar 1941. - 22. decembar 2018. godine) poznat jednostavno kao **Paddy Ashdown** (Pedi Ešdaun), bio je britanski političar i vođa liberalnih demokrata od 1988. do 1999.

Ashdown je pripadao britanskom plemstvu kao baron Ashdown od Norton-sub-Hamdona (**Baron Ashdown of Norton-sub-Hamdon''). Ova titula nije nasljedna. Bio je član [[Tajni savjet Ujedinjenog Kraljevstva|Najčasnijeg tajnog savjeta njenog veličanstva]] i [[red Britanskog carstva|vitez Britanskog carstva]].

Ashdown je bio najstariji od sedmoro djece, rođen u [[New Delhi]]ju u [[Indija|Indiji]] gdje je njegov otac bio kapetan u indijskoj vojsci. Odrastao je uglavnom u [[Sjeverna Irska|Sjevernoj Irskoj]] i učio je u [[Bedford škola|Bedford školi]] u [[Engleska|Engleskoj]]. Od [[1959]]. do [[1972]]. godine bio je mornar u [[Ratna mornarica Ujedinjenog Kraljevstva|Kraljevskoj mornarici]] i oficir u komandosima i specijalnoj brodskoj službi. Nakon što je napustio mornaricu, radio je na industriji i bio je mladi radnik dok nije bio izabran kao član parlamenta iz [[Jeol]]a za [[Liberalna stranke (UK)|liberalnu stranku]]. Neki su optužili da je radio za [[MI6]] dok je bio diplomat u [[Ženeva|Ženevi]] 1970-ih godina.

U [[Dom naroda Ujedinjenog Kraljevstva|Domu naroda Ujedinjenog Kraljevstva]] bio je predstavnik SDP-liberalnog saveza za trgovinu i industriju, a kasnije i za obrazovanje. Nakon udruživanja koje je stvorio liberalne demokrate, on je postao vođa stranke. Vodio je liberalne demokrate u dva izbora, [[1992]]. i [[1997]]. godine.

Kao vođa bio je značajan predlagač za saradnju liberalnih demokrata i "Nove" [[Labour stranka|Labour stranke]] i imao je redovne tajne sastanke sa [[Tony Blair|Tonyem Blairom]] u kojima su planirali koalicijsku vladu. Nakon pobjede laburistâ 1997. godine, uspostavljena je "[[Jenkins komisija]]", sa liberalnim demokratskim predsjednikom [[Roj Dženkins]]om, da bi se razmotrilo izborno preustrojstvo, što je bio Ashdownov glavni zahtjev. Plan da liberalni demokrati čine što značajniji dio vlade je bio nastavljen, ali je bio neuspješan zbog opozicije starijih labourističkih ministara.

Ashdown je napustio vodstvo 1999. godine i nasljedio ga je [[Charles Kennedy]]. Postao je vitez 2000. godine i doživotni član [[Dom lordova Ujedinjenog Kraljevstva|Doma lordova Ujedinjenog Kraljevstva]] nakon što je napustio Dom naroda 2001. godine. Nakon što je napustio britansku politiku, Ashdown, koji je uvijek podržavao međunarodnu intervenciju u [[Bosna i Hercegovina|Bosni i Hercegovini]], postao je visoki predstavnik Međunarodne Zajednice u Bosni i Hercegovini [[27. maj]]a [[2002]]. godine.

Ashdown je bio oženjen, imao je dvoje djece i dvoje unučadi. Govorio je [[mandarin kineski jezik|mandarinski kineski]] i druge jezike.

=== Smrt ===

Paddy Ashdown je umro od posljedica [[Rak (bolest)|rak]]a bešike 22. decembra 2018. godine. Imao je 77. godina, te je iza sebe ostavio dvoje djece i suprugu, Jane Courtenay.

=== Izjave ===
U intervjuu datom britanskom [[Guardian]]u [[2. novembar|2. novembra]] [[2005]]. godine, Ashdown je, između ostalog, izjavio sljedeće:

**O krivici** - 
''Bosna mi je pod kožom. Imao sam taj osjećaj krivice i ljutnje, koja je postajala sve dublja zadnjih godina.''

**O pomirenju** - 
''Mislim da Bosna nije spremna za pomirenje, ali je spremna za istinu.''

**O pravdi** - 
''U ovoj zemlji sve se radi o historiji, i ako pogotovo [[Srbi]], iako su strašne stvari počinili i [[Bosanci]] i [[Hrvati]], ne shvate tu historiju, nećemo moći graditi stabilnu zemlju. Glavni teret krivice leži na srpskim leđima i oni to moraju priznati, kao što su i Nijemci.''
 
**O popularnosti** - 
''Možda i nisam dao dovoljno pažnje onima s kojim dijelim prirodni afinitet kao liberal, i oni se osjećaju iznevjerenim. Ali nije moj posao da budem popularan - mene tjeraju ciljevi i moj posao je napraviti rezultate.''

**O svojoj vladavini u Bosni*' - 
*Bilo je iritirajuće, frustrirajuće, depresivno, divno i ogromna privilegija. Ništa se ne može porediti s tim u mome dugom životu. Ne mogu ni zamisliti kakav bi mi život bio bez toga.''

## Reference

### Vanjske veze

* Farewell, Sarajevo